1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**Яуап:** төрлө төбәктәрҙә йәшәгән халыҡтар тарафынан ҡулланылған телмәр диалект тип атала.

2.**Телдең функцияларын һанап китегеҙ?**

**Яуап:**

Телдең функциялары:

1. Коммуникатив функция (кешеләргә аралашыу сараһын үтәй);
2. Номинатив функция ( предметтарҙы, күренештәрҙе атау);
3. Эстетик функция (кешеләрҙең аңына эстетик йоғонто яһау);
4. Магик функция (дини йоғонто яһау);
5. Эмоцианал функция.

 Иң элек тел – кешенең аралашыу сараһы. Тел, бер яҡтан, кешенең күп төрлө һәм сикһеҙ ҡатмарлы эшмәкәрлеген ойоштороусы. Икенсе яҡтан, кешелектең мәҙәни һәм хеҙмәт тәжрибәһен туплау, һаҡлау, шул тәжрибәне быуындан быуынға тапшырыу ҡоралы.

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем?**

**Яуап:** Мифтахетдин Аҡмулла

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

А. агглютинация

Б. флексия

В. инкорпорация

Г. фузия

**Яуап**: агглютинация

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

А.күплек мәғәнәһе

Б. модаллек мәғәнәһе

В.экспрессивлыҡ мәғәнәһе

Г.коллектив күплек мәғәнәһе

**Яуап:** коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

А.сәбәп мәғәнәһен

Б.оҡшатыу мәғәнәһен

В.шарт мәғәнәһен

Г. ҡаршы ҡуйыу мәғәнәһен

**Яуап:** шарт мәғәнәһен

7. Тыныш билдәләрен ҡуйығыҙ:

*Рамазан-пулеметсы биштәрле ауыр тоҡсайҙы Федотов Нефедычтың трофей мылтығын аҫып, урман шауына ҡолаҡ һала-һала күп тә барманылар, шартлап ботаҡ һынғаны ишетелде: юлдарын бүлеп ниндәйҙер ҡарасҡы үтеп (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

**Яуап**: эйәртеүле ҡушма һөйләмдең ваҡыт эйәрсән һөйләм төрө. Ваҡыт һөйләм баш һөйләмгә хәл ҡылым ялғауы ярҙамында эйәргән. Баш һөйләм менән эйәрсән һөйләм араһында өтөр ҡуйыла.

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары Ғимаҙиев менән Хоҙайбирҙин бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

**Яуап:** бында айырымланған өҫтәлмәлек үҙе эйәреп килгән һүҙҙе асыҡлай һәм мәғәнәһен көсәйтеп килә. Һәм ике яҡтан да өтөрҙәр менән айырымлана.

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

**Яуап:** эпентеза күренеше

11. М. Ғафури әҫәрҙәрен билдәләгеҙ

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

В.”Ҡара йөҙҙәр”, “Шағирҙың алтын приискыһында”

**Яуап: В**

12. М. Ғафуриҙың “Ҡара йөҙҙәр” повесының төп геройҙарын билдәләгеҙ

А.Закир, Ғәлимә

Б.Ғариф, Сәхибә

В.Сәйҙел, Зәйнәп

**Яуап:** А

13. Ғ. Сәләм әҫәрен билдәләгеҙ

А.”Эшсе” поэмаһы

Б.”Ҡан” роман

В. ”Бала” поэмаһы

**Яуап:** В

14. Йәнәш торған тартынҡы өндәрҙең бер-береһенә оҡшамауы нимә тип атала?

**Яуап:** диссимиляция

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

**Яуап:** оҡшатыу һүҙҙәре

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

**Яуап:** төп һәм эйәлек килеште талап иткән бәйләүес

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

**Яуап:** белдем- ҡылым, башланғыс формаһы- бел, тамыр ҡылым, хәбәр һөйкәлеше, төп ҡылым, хәҙерге заман, берлектә, 1-се затта, барлыҡта, һөйләмдә хәбәр булып килә.

18. ***Балалар, китаптар*** исемдәрендә күплек мәғәнәһе ниндәй юл менән бирелә

А.аффиксаль юл

Б.синтаксик юл

В.стилистик юл

Г.фонетик юл

**Яуап:** А

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

А.синтаксик юл

Б.синтетик юл

 В.стилистик юл

Г.фонетик юл

Яуап: Г

20. ***Бесән сабыу*** тигән һүҙбәйләнештә исемдең килешен билдәләгеҙ

А.эйәлек килеш

Б.төшөм килеш

В.төбәү килеш

Г.сығанаҡ килеш.

**Яуап: Б**